CELEX: 62012FN0134
Language: fi
Date: 2012-11-09 00:00:00
Title: Asia F-134/12: Kanne 9.11.2012 — ZZ v. neuvosto

26.1.2013   
            
            
               FI
            
            
               Euroopan unionin virallinen lehti
            
            
               C 26/74
            
         Kanne 9.11.2012 — ZZ v. neuvosto
   (Asia F-134/12)
   2013/C 26/153
   Oikeudenkäyntikieli: ranska
   
      Asianosaiset
   
   
      Kantaja: ZZ (edustajat: asianajajat A. Coolen, J.-N. Louis, E. Marchal, D. Abreu Caldas ja S. Orlandi)
   
      Vastaaja: Euroopan unionin neuvosto
   
      Oikeusriidan kohde ja kuvaus
   
   Yhtäältä komission ehdotuksesta neuvoston asetukseksi Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 201119.12.2011 tehdyn neuvoston päätöksen 2011/866/EU kumoaminen ja toisaalta mainitun päätöksen mukaisesti vahvistettujen kantajaa koskevien vuoden 2012 tammikuun, helmikuun ja maaliskuun palkkalaskelmien kumoaminen.
   
      Vaatimukset
   
   
               —
            
            
               on todettava, että komission ehdotuksesta neuvoston asetukseksi Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 201119.12.2011 tehty neuvoston päätös (2011/866/EU) on lainvastainen
            
         
               —
            
            
               30.7.2012 tehtyyn valitukseen, joka koskee 19.12.2011 tehdyn komission päätöksen 2011/866/EU mukaisesti vahvistettuja vuoden 2012 tammikuun, helmikuun ja maaliskuun palkkalaskelmia, annettu hylkäävä vastaus on kumottava
            
         
               —
            
            
               neuvosto on velvoitettava maksamaan kantajalle maksamatta jääneet palkat ja eläkkeet, joihin hänellä on oikeus 1.7.2011 alkaen, lisättyinä niistä ajankohdista alkaen laskettavilla viivästyskoroilla, joina maksamatta olevat määrät erääntyivät maksettaviksi; korkojen määrä on Euroopan keskuspankin pääasiallisiin jälleenrahoitustoimiin kyseisinä ajanjaksoina soveltama korko lisättynä kahdella prosenttiyksiköllä
            
         
               —
            
            
               neuvosto on velvoitettava suorittamaan symbolinen yhden euron korvaus korvauksena henkisestä kärsimyksestä, jonka 19.12.2011 tehdyn neuvoston päätöksen (2011/866/EU) tekemiseen liittyvä virkavirhe on aiheuttanut
            
         
               —
            
            
               neuvosto on velvoitettava korvaamaan oikeudenkäyntikulut.